ai4bharat/Pralekha huggingface dataset:
குடியரசுத் துணைத் தலைவர் செயலகம்
வாஜ்பாய் - இந்திய அரசியலின் மணி மகுடம்: குடியரசுத் துணைத்தலைவர்
வாஜ்பாய் அரசியலுக்கு மதிப்பை கொண்டுவந்தவர், நாடு முழுவதையும் இணைத்து புரட்சி ஏற்படுத்தியவர்;
திரு. அடல் பிஹாரி வாஜ்பாய் பற்றிய நினைவுப்பேருரை
முன்னாள் பிரதமர் திரு. அடல் பிஹாரி வாஜ்பாய்க்கு புகழாரம் சூட்டிய குடியரசுத் துணைத்தலைவர் திரு. எம். வெங்கையா நாயுடு இந்திய அரசியலின் மணி மகுடம் என்று வாஜ்பாயை வர்ணித்தார்.
ஐதராபாதில் பிரக்ன பாரதி என்ற அமைப்பு ஏற்பாடு செய்திருந்த நினைவு நிகழ்ச்சியில் பேருரையாற்றிய குடியரசுத் துணைத்தலைவர், வாஜ்பாயின் நாடாளுமன்ற பங்களிப்பு, நிர்வாகத்திறன் மற்றும் பேச்சுத்திறன், கோடிக்கணக்கான இந்தியர்களிடையே மறக்க முடியாத தாக்கத்தை விட்டுச் சென்றுள்ளதாகக் கூறினார்.
திரு.வாஜ்பாய் கொள்கைகளோடு கூடிய அரசியலை கடைபிடித்ததாகவும், அரசியலுக்கு மதிப்பை கொண்டு வந்தவர் என்றும் கூறினார்.
அனைத்து தரப்பினரையும் அரவணைத்து ஒருமித்த கருத்தை கட்டமைத்த திரு. வாஜ்பாய் எதிரிகளே இல்லாத அஜாத சத்ருவாகவும் விளங்கினார் என்று குடியரசுத் துணைத்தலைவர் கூறினார்.
தோல்வியை கண்ணியத்தோடும், சமநிலையோடும் ஏற்றுக்கொண்ட வாஜ்பாய் போன்ற சிறந்த தலைவரை இந்தியா கண்டதில்லை என்று குடியரசுத் துணைத்தலைவர் கூறினார்.
உள்நாட்டு மற்றும் வெளிநாட்டு அழுத்தங்களால் பாதிக்கப்படாத உறுதியான தலைவராக வாஜ்பாய் விளங்கினார் என்று குடியரசுத் துணைத் தலைவர் கூறினார்.
பலதரப்பட்ட திறமைகளின் சங்கமமான தனித்தன்மைக் கொண்ட வாஜ்பாய் ஒரு முழு மனிதராக விளங்கினார் என்றும் குடியரசுத் துணைத்தலைவர் கூறினார்.
தகவல் மற்றும் ஒலிபரப்பு அமைச்சகம்
ரோம் திரைப்பட விழாவின் வீடியோசிட்டே 2018ல் இந்திய அரங்கு தொடக்கம்
ரோம் திரைப்பட விழாவின் வீடியோசிட்டே 2018ல் இந்திய அரங்கு தொடங்கப்பட்டுள்ளது. விர்சுவல் ரியாலிட்டி, வீடியோ கேமிங், அனிமேஷன், திரைப்பட உருவாக்குதல் ஆகியவற்றை மையமாக கொண்ட நிகழ்ச்சிதான் இந்த வீடியோசிட்டே.
இந்த திரைப்பட விழாவில் இந்திய பிரமுகர்கள் குழு மத்திய தகவல் மற்றும் ஒலிபரப்புத் துறை இணை செயலர் திரு. அசோக் குமார் பர்மர் தலைமையில் பங்கேற்றது. நமது நாட்டு திரைப்படங்களில் உள்ள பன்முகத்தன்மையை எடுத்துரைப்பதும் மற்ற நாடுகளுடனான ஒத்துழைப்பை ஏற்படுத்துவதும்தான் இந்திய பிரமுகர்கள் குழுவின் முக்கிய நோக்கமாகும்.
வீடியோசிட்டே 2018ல் அமைக்கப்பட்ட இந்திய அரங்கில் இந்திய திரைப்படங்களில் பாரம்பரியம், இந்தியாவில் எவ்வளவு எளிதாக திரைப்பட படப்பிடிப்பு செய்யலாம் என்பதை எடுத்துரைப்பதோடு இந்தியாவில் உள்ள படப்பிடிப்பு தளங்கள், இந்தியாவின் சர்வதேச திரைப்பட விழாக்கள், பல்வேறு மாநிலத்தைச் சேர்ந்த படங்கள், இந்தியா மற்றும் இத்தாலி இணைந்த ஆடியோ விஷுவல் உற்பத்தி அமைப்பு ஆகியவை இடம்பெற்றிருந்தன.
சாலோ ஜீத் ஹெயின், வில்லேஜ் ராக்ஸ்டார்ஸ், சின்ஜர், டேக் ஆப், லடாக் சலே ரிக்ஷாவாலா, நியூட்டன், கஹானி மற்றும் குவின் ஆகிய இந்திய திரைப்படங்கள் வீடியோசிட்டேயில் திரையிடப்பட்டன. மேலும், வீடியோசிட்டேவில் அமைக்கப்பட்ட இந்திய அரங்கில் கதக், பாரத நாட்டியம், ஸூபி பாடல்கள், யோகா, பாலிவுட் பாடல்கள் மற்றும் நடனங்கள் ஆகிய கலை நிகழ்ச்சிகளும் நடைபெற்றன.
அறிவியல் மற்றும் தொழில்நுட்பத்துறை
புதுமையான படைப்பாற்றலுடன் கலந்த அறிவியல் சாதாரண மக்களுக்கு சுலபமான வாழ்க்கையை கொண்டு வருவதாக மத்திய அமைச்சர் டாக்டர் ஜித்தேந்திர சிங் கூறுகிறார்
மத்திய அறிவயல் மற்றும் தொழில்நுட்பம், புவி அறிவியல் , பிரதமர் அலுவலகம், பணியாளர், பொதுமக்கள் குறைதீர்வு, ஓய்வூதியம், அணுசக்தி, விண்வெளி துறை இணையமைச்சர் டாக்டர் ஜித்தேந்திர சிங், புதுமையான படைப்பாற்றல் திறனுடன் கலந்த அறிவியல், சாதாரண மக்களுக்கு சுலபமான வாழ்க்கையை கொண்டு வந்துள்ளதாக கூறியுள்ளார்.
பிரதமர் திரு நரேந்திர மோடியின் இந்தியாவில், அறிவியல் என்பது ஆராய்ச்சிக்கான விஷயம் மட்டுமல்லாமல், கொண்டாட்டத்துக்கானதும் ஆகும். இளைஞர்களின் சிந்தனையை ஊக்குவிக்க இந்தியாவின் ஒவ்வொரு நகரத்திலும், கிராமத்திலும் அறிவியல் விழா கொண்டாடுவது அவசியம் என டாக்டர் ஜித்தேந்திர சிங் கூறினார். கோவா மாநிலம், பனாஜியில் டிசம்பர் 10 முதல் 13 வரை நடைபெறவுள்ள ஏழாவது இந்திய சர்வதேச அறிவியல் விழாவின் முன்னோடி கூட்டத்தில் அவர் உரையாற்றினார்.
இந்த ஆண்டு அறிவியல் விழாவுக்கான கருப்பொருள் ‘ விடுதலையின் அமிர்தப் பெருவிழாவாகும்’ என்று தெரிவித்த டாக்டர் ஜித்தேந்திர சிங், இந்தியாவின் முன்னேற்றம் படைப்பாற்றல், அறிவியல், தொழில்நுட்பம், புதிய கண்டுபிடிப்பு ஆகியவற்றை உள்ளடக்கியதாகும். இந்தப் பிரம்மாண்டமான விழாவில், இந்தக் கருப்பொருளை உள்ளடக்கிய 12 நிகழ்ச்சிகள் நடைபெறும். சுதந்திரத்தின் 75-வது ஆண்டைக் கொண்டாடும் இந்த வேளையில், அடுத்த 25 ஆண்டுகளுக்கான செயல்திட்டத்தை வகுக்க வேண்டியது அவசியமாகும். இந்தியா 2047-ல் நூறாவது சுதந்திர தினத்தைக் கொண்டாடும் போது, அதில் பங்கேற்கும் வாய்ப்பைப் பெறப்போகும் இப்போதைய இளைஞர்கள், நாட்டை உலகின் முன்னணி நாடாக உருவாக்க வேண்டும் என அவர் கேட்டுக்கொண்டார்.
மேலும் விவரங்களுக்கு ஆங்கில செய்திக் குறிப்பைக் காணவும்: https://pib.gov.in/PressReleseDetailm.aspx?PRID=1775853
நுகர்வோர் நலன், உணவு மற்றும் பொது விநியோகம் அமைச்சகம்
பலவகையான பயிர் சாகுபடிக்கு விவசாயிகளை ஊக்குவிக்குமாறு அனைத்து மாநில அரசுகளையும், மத்திய அரசு அறிவுறுத்தியுள்ளது
நாடுமுழுவதும் அரசு முகமைகளால் கொள்முதல் செய்வதற்கு வெளிப்படையான, ஒரே சீரான கொள்கை தற்போது இருப்பதாக நுகர்வோர் நலன், உணவு மற்றும் பொது விநியோகம், ஊரக மேம்பாட்டுத் துறை இணையமைச்சர் சாத்வி நிரஞ்சன் ஜோதி தெரிவித்துள்ளார். மக்களவையில் இன்று கேள்வி நேரத்தின்போது, எழுத்து மூலம் அளித்த பதிலில் இதனைத் தெரிவித்த அவர், மத்திய அரசின் நெல் கொள்முதல் கொள்கை தொடர்பாக மாநிலங்களிடையே குழப்பம் ஏதும் இல்லை என்றார்.
பலவகையான பயிர் சாகுபடிக்கு விவசாயிகளை ஊக்குவிக்குமாறு அனைத்து மாநில அரசுகளையும், மத்திய அரசு அறிவுறுத்தியுள்ளதாகவும் அவர் கூறினார். மேலும், பயறு வகைகள், எண்ணெய் வித்துக்கள், சிறுதானியங்கள் போன்றவற்றுக்கு குறைந்தபட்ச ஆதரவு விலையை மத்திய அரசு கணிசமாக உயர்த்தி இருப்பதாகவும் அமைச்சர் கூறினார்.
நிலக்கரி அமைச்சகம்
நிலக்கரி விலையில் கணிசமான குறைவு; தேசிய நிலக்கரி குறியீடு 33.8% சரிவு
தேசிய நிலக்கரி குறியீடு  மே 2023 இல் 157.7 புள்ளிகள் என்ற அளவில் இருந்தது. மே 2022 உடன் ஒப்பிடும்போது இது 238.3 புள்ளிகளில் இருந்தது. தற்போது 33.8% என்னும் கணிசமான சரிவைச் சந்தித்துள்ளது. இது வளர்ந்து வரும் தேவைகளைப் பூர்த்தி செய்ய கிடைக்கும். சந்தையில் போதுமான அளவு நிலக்கரியின் வலுவான விநியோகத்தைக் குறிக்கிறது,
இதேபோல், கோக்கிங் அல்லாத நிலக்கரிக்கான NCI மே 2023 இல் 147.5 புள்ளிகளாக உள்ளது, இது மே 2022 உடன் ஒப்பிடும்போது 34.3% சரிவைப் பிரதிபலிக்கிறது, அதே நேரத்தில் கோக்கிங் நிலக்கரி குறியீடு மே 2023 இல் 187.1 புள்ளிகளாக உள்ளது, 32.6% சரிவு. ஜூன் 2022 இல் குறியீட்டு எண் 238.8 புள்ளிகளை எட்டியபோது NCI இன் உச்சம் காணப்பட்டது. இருப்பினும், அடுத்தடுத்த மாதங்களில் சரிவைச் சந்தித்தது, இந்திய சந்தையில் நிலக்கரி அதிக அளவில் கிடைப்பதைக் குறிக்கிறது.
தேசிய நிலக்கரி குறியீடு  என்பது அறிவிக்கப்பட்ட விலைகள், ஏல விலைகள் மற்றும் இறக்குமதி விலைகள் உட்பட அனைத்து விற்பனை சேனல்களிலிருந்தும் நிலக்கரி விலைகளை ஒருங்கிணைக்கும் ஒரு விலைக் குறியீடு ஆகும். 2017-18 நிதியாண்டை அடிப்படை ஆண்டைக் கொண்டு நிறுவப்பட்டது, இது சந்தை இயக்கவியலின் நம்பகமான குறிகாட்டியாக செயல்படுகிறது, இது நிலக்கரி விலை ஏற்ற இறக்கங்கள் பற்றிய மதிப்புமிக்க நுண்ணறிவுகளை வழங்குகிறது.
கூடுதலாக, நிலக்கரி ஏலத்தின் பிரீமியம் தொழில்துறையின் எழுச்சியைக் குறிக்கிறது, மேலும் நிலக்கரி ஏல பிரீமியங்களில் கூர்மையான சரிவு சந்தையில் போதுமான நிலக்கரி கிடைப்பதை உறுதிப்படுத்துகிறது. இந்தியாவின் நிலக்கரி தொழில் கணிசமான கையிருப்பை உறுதிப்படுத்துகிறது, நிலக்கரி நிறுவனங்கள் ஈர்க்கக்கூடிய பங்குகளை வைத்திருக்கின்றன. இந்த இருப்பு நிலக்கரியைச் சார்ந்த பல்வேறு துறைகளுக்கு நிலையான விநியோகத்தை உறுதி செய்கிறது, இது நாட்டின் ஒட்டுமொத்த எரிசக்தி பாதுகாப்பிற்கு குறிப்பிடத்தக்க பங்களிப்பை அளிக்கிறது.
NCI இன் கீழ்நோக்கிய போக்கு மிகவும் சமநிலையான சந்தையை குறிக்கிறது, அது விநியோகம் மற்றும் தேவையைச் சீரமைக்கிறது. போதுமான நிலக்கரி கிடைப்பதன் மூலம், வளர்ந்து வரும் தேவையை நாடு பூர்த்தி செய்வது மட்டுமல்லாமல், அதன் நீண்ட கால ஆற்றல் தேவைகளை ஆதரிக்கவும் முடியும், இதனால் மிகவும் நெகிழ்ச்சியான மற்றும் நிலையான நிலக்கரி தொழிலை உருவாக்க முடியும்.
----
ANU/PKV/KPG
(Visitor Counter : 81
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
நிலையான நடைமுறைகள் மற்றும் தொழில்நுட்பங்கள்
கட்டுமானத் துறையில் புதிய மற்றும் வளர்ந்து வரும் கட்டுமானப் பொருட்கள் மற்றும் தொழில்நுட்பங்களைப் பின்பற்ற அரசு ஒருங்கிணைந்த முயற்சிகளை மேற்கொண்டு வருகிறது.
வீட்டுவசதி மற்றும் நகர்ப்புற விவகாரங்கள் அமைச்சகம் உலகளாவிய வீட்டுவசதி தொழில்நுட்ப சவால் - இந்தியா -வைத் தொடங்கியுள்ளது. நாடு முழுவதும் ஆறு முக்கிய திட்டங்களுக்கான ஆறு தனித்துவமான கட்டுமான தொழில்நுட்பத்தை மேற்கொண்டுள்ளது. பிரதமரின் நகர்ப்புற வீட்டு வசதி திட்டத்தின் கீழ் சுமார் 17 லட்சம் வீடுகள் புதிய தொழில்நுட்பங்களின் அடிப்படையில் கட்டப்பட்டு வருகின்றன. இந்த தொழில்நுட்பங்கள், பருவநிலை , பேரழிவைத் தாங்கக்கூடிய செயல்திறன் கொண்டவை, சுற்றுச்சூழலுக்கு உகந்தவை மற்றும் ஆற்றல் திறன் கொண்டவை என்று நிரூபிக்கப்பட்டுள்ளன, இது விரைவான கட்டுமானம் மற்றும் நிலையான வளர்ச்சிக்கு வழிவகுக்கிறது.
ஜி.எச்.டி.சி-இந்தியாவின் செயல்பாட்டின் போது, அமைச்சகத்தின் தொழில்நுட்ப மதிப்பீட்டுக் குழு  54 புதுமையான கட்டுமான தொழில்நுட்பங்களை அடையாளம் கண்டது, அவை நாட்டின் பல்வேறு புவி-காலநிலை பிராந்தியங்களில் கட்டுமானத்தின் பொருத்தத்திற்கு ஏற்ப தேர்ந்தெடுக்கப்பட்டன.
செயல்திறன் மதிப்பீட்டு சான்றிதழ் திட்டம்  நாட்டின் பல்வேறு புவி-காலநிலை நிலைமைகளுக்கு ஏற்ப வளர்ந்து வரும் தொழில்நுட்பங்களை அடையாளம் காணுதல், மதிப்பீடு செய்தல் மற்றும் சான்றிதழ் அளிப்பதற்காக செயல்படுத்தப்படுகிறது. பிஏசிஎஸ் திட்டத்தின் கீழ், இதுவரை 82 புதுமையான தயாரிப்புகள் மற்றும் அமைப்புகள் சான்றளிக்கப்பட்டுள்ளன.
இத்தகவலை மத்திய வீட்டுவசதி மற்றும் நகர்ப்புற விவகாரங்கள் துறை இணையமைச்சர் கவுஷல் கிஷோர் மக்களவையில் எழுத்துப்பூர்வமாக அளித்த பதிலில் தெரிவித்துள்ளார்.
ஆயுஷ்
இந்திய சர்வதேச வர்த்தக கண்காட்சியில் ஆயுஷ் அரங்கை, ஆயுஷ் அமைச்சர் திரு சர்பானந்த சோனவால், இணை அமைச்சர் முஞ்ஜ்பாரா மஹேந்திரபாய் ஆகியோர் பார்வையிட்டனர்
புதுதில்லி பிரகதி மைதானத்தில் நடைபெறும் இந்திய சர்வதேச வர்த்தக கண்காட்சி 2021-ல், ஆயுஷ் அமைச்சகத்தின் அரங்கு அமைந்துள்ள எண் 10-ல், மத்திய ஆயுஷ், துறைமுகங்கள், கப்பல் போக்குவரத்து மற்றும் நீர்வழிகள் துறை அமைச்சர் திரு சர்பானந்த சோனோவால், ஆயுஷ் மற்றும் மகளிர், குழந்தைகள் மேம்பாட்டுத்துறை இணை அமைச்சர் டாக்டர் முஞ்ஜ்பாரா மஹேந்திரபாய் ஆகியோர் இன்று பார்வையிட்டனர்.
அரங்கில் செய்யப்பட்டிருந்த ஏற்பாடுகளை ஆய்வு செய்த அமைச்சர்கள், பல்வேறு நிறுவனங்கள், ஆராய்ச்சி அமைப்புகள் அமைத்திருந்த ஆயுஷ் அரங்குகளுக்கும் சென்று பார்வையிட்டதுடன் அங்கு வந்திருந்த மருத்துவ நிபுணர்கள், யோகா நிபுணர்கள் மற்றும் மக்களுடன் கலந்துரையாடினார்.
இந்திய பாரம்பரிய மருந்துகளை மக்கள் வாங்கவேண்டும் என்பதை வலியுறுத்தும் வகையில், கொவிட்-19-க்கு எதிராக குழந்தைகளுக்கு நோய் எதிர்ப்புசக்தி வழங்கும் பால் ரக்ஷா கிட்கள் மற்றும் ஆயுஷ் மருந்துகளை அவர்கள் வாங்கினர்.
ஆயுர்வேதா, யுனானி, சித்தா அரங்குகளில் காட்சிக்கு வைக்கப்பட்டிருந்த சாக்லேட்டுகள், கருப்பு எள் லட்டு, ஊட்டச்சத்து பிஸ்கெட்டுகள், வறுத்த சன்னா, அல்வா, கோவா வகை, இஞ்சி, நெல்லி முரப்பா, கேரட் சாதம், பனீர் கறி போன்ற ஊட்டச்சத்து மிக்க சுவையான உணவு வகைகளை அவர்கள் சுவை பார்த்தனர். வெந்தய சாதம், முளைப்பயிர் சாதம் ஆகியவற்றையும் அவர்கள் சுவைத்தனர்.
அமைச்சர்களுடன் ஆயுஷ் செயலர் திரு வைத்தியா ராஜேஷ் கொட்டேச்சா, சிறப்புச் செயலர் திரு பிரமோத் குமார் பாதக் மற்றும் மூத்த அதிகாரிகள் சென்றிருந்தனர்.
75-வது ஆண்டு சுதந்திரத்தைக் கொண்டாடும் அமிர்தப் பெருவிழாவின் கீழ் இந்தியா சர்வதேச வர்த்தக கண்காட்சி தற்சார்பு இந்தியா என்ற கருப்பொருளை அடிப்படையாகக்கொண்டு கடந்த 14-ம் தேதி தொடங்கியது. அது வரும் 27-ம் தேதி வரை நடைபெறும்.
ரெயில்வே அமைச்சகம்
நாடு முழுவதும் 32,000 மெட்ரிக் டன் மருத்துவ ஆக்ஸிஜனை விநியோகித்தது இந்திய ரயில்வே: தமிழகத்துக்கு 5674 மெட்ரிக் டன் விநி்யோகம்
இந்திய ரயில்வே இதுவரை பல மாநிலங்களுக்கு 32,017 மெட்ரிக் டன் ஆக்ஸிஜனை, 1830க்கும் மேற்பட்ட டேங்கர்கள் மூலம் விநியோகித்துள்ளது.
இதுவரை 443 ஆக்ஸிஜன் எக்ஸ்பிரஸ் ரயில்கள் தங்கள் பயணத்தை முடித்துள்ளன. தென் மாநிலங்களுக்கு 17,600 மெட்ரிக் டன் ஆக்ஸிஜன் விநியோகிக்கப்பட்டுள்ளன.
தமிழகத்துக்கு 5,600 மெட்ரிக் டன்னுக்கும் மேற்பட்ட ஆக்ஸிஜன்கள் ரயில்கள் மூலம் வழங்கப்பட்டுள்ளன.
இதுவரை மகாராஷ்டிராவுக்கு 614, உத்தரப் பிரதேசத்துக்கு 3797, மத்தியப் பிரதேசத்துக்கு 656, தில்லிக்கு 5722, ஹரியானாவுக்கு 2354, ராஜஸ்தானுக்கு 98, கர்நாடகாவுக்கு 4149, உத்தரகாண்ட்டுக்கு 320, தமிழகத்துக்கு 5674, ஆந்திரப் பிரதேசத்துக்கு 4036, பஞ்சாப்புக்கு 225, கேரளாவுக்கு 513, தெலங்கானாவுக்கு 3255, ஜார்கண்டுக்கு 38, அசாமுக்கு 560 மெட்ரிக் டன் ஆக்ஸிஜன்கள் வழங்கப்பட்டுள்ளன.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1727956
------
(Visitor Counter : 121
தகவல் மற்றும் ஒலிபரப்பு அமைச்சகம்
53-வது இந்திய சர்வதேச திரைப்படத் திருவிழா: மாற்றுத்திறனாளிகளுக்கு இலவச வகுப்புகள்
கோவாவில் நவம்பர் 20 முதல் 28 வரை 53-வது இந்திய சர்வதேச திரைப்படத் திருவிழா நடைபெறவிருப்பதை முன்னிட்டு புனேவில் உள்ள இந்திய திரைப்படம் மற்றும் தொலைக்காட்சி நிறுவனம், தேசிய திரைப்பட மேம்பாட்டுக் கழகம் மற்றும் கோவா கேளிக்கை சங்கம் ஆகியவை இணைந்து மாற்றுத்திறனாளிகளுக்கு இரண்டு இலவச வகுப்புகளை அறிவித்துள்ளது. இதன்படி திரைப்படத் திருவிழாவின் போது, நவம்பர் 21- 28 வரையிலான எட்டு நாட்களுக்கு, ஆட்டிசம் பாதிப்புள்ளவர்களுக்கு திறன்பேசி வாயிலான திரைப்பட உருவாக்கத்தின் அடிப்படை வகுப்பும், சக்கர நாற்காலியின் உதவி தேவைப்படுவோருக்கு திரை நடிப்பில் அடிப்படை வகுப்பும் அளிக்கப்படும்.
அனைத்து தரப்பு மக்களும் கலை உருவாக்கமுறையை அணுகக்கூடிய வகையில் இந்திய திரைப்படம் மற்றும் தொலைக்காட்சி நிறுவனம், திரைப்படம் என்ற மாயாஜாலத்தில் மாற்றுத்திறனாளிகளும் பங்கேற்பதற்காக பல்வேறு வகுப்புகளை வழங்கி வருகிறது.
திறன்பேசி திரைப்பட உருவாக்க வகுப்பு, காட்சி தொடர்பியல் துறை நிபுணரான புகழ்பெற்ற திரு அஜ்மல் ஜாமியால் கையாளப்படும். இந்த வகுப்பு குறித்த கூடுதல் தகவல்களுக்கும், இதற்கு விண்ணப்பிக்கவும், https://www.ftii.ac.in/p/vtwa/basic-course-in-smartphone-film-making-21st-28th-november-2022-for-individuals-suffering-from-autism-in-goa என்ற அதிகாரப்பூர்வ இணையதள இணைப்பைத் தொடர்பு கொள்ளலாம்.
சக்கர நாற்காலி தேவைப்படுபவர்களுக்கான திரை நடிப்பு குறித்த அடிப்படை பாடம், இந்திய திரைப்படம் மற்றும் தொலைக்காட்சி நிறுவனத்தின் இணை பேராசிரியர் திரு ஜிஜாய் பி.ஆர்-ஆல் கற்பிக்கப்படும். https://www.ftii.ac.in/p/vtwa/basic-course-in-screen-acting-21st-to-28th-november-2022-for-individuals-on-wheelchair-in-goa என்ற இணைப்பில் இந்த வகுப்பிற்கு பதிவு செய்யலாம்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணலாம்: https://pib.gov.in/PressReleasePage.aspx?PRID=1874881
சிறப்பு சேவைகள் மற்றும் கட்டுரைகள்
சென்னை விமான நிலையத்தில் 114.71 லட்சம் ரூபாய் மதிப்புள்ள 2.366 கிலோ கிராம் தங்கம் பறிமுதல்
வெளிநாட்டிலிருந்து சட்ட விரோதமாக மார்ச் 25, 26 ஆம் தேதிகளில் கடத்தி வரப்பட்ட தங்கத்தை சென்னை விமான நிலைய சுங்கத் துறை அதிகாரிகள் கைப்பற்றியிருப்பதுடன், இது தொடர்பாக இரண்டு பேரை கைது செய்துள்ளனர். நேற்று  துபாயிலிருந்து சென்னை வந்த கேரளாவைச் சேர்ந்த பயணி ஒருவரை சோதனையிட்டதில், அவரது உள்ளாடைக்குள் மறைத்து வைத்திருந்த 72.20 லட்சம் ரூபாய் மதிப்பிலான 1.486 கிலோகிராம் எடையிலான தங்கம் கைப்பற்றப்பட்டது.
அதே போன்று இன்று  ஷார்ஜாவில் இருந்து சென்னை வந்த மற்றொரு பயணி கடத்தி வந்த 42.51 லட்சம் ரூபாய் மதிப்பிலான 880 கிராம் எடையிலான தங்கமும் கைப்பற்றப்பட்டது.
இது தொடர்பாக விசாரணை நடைபெற்று வருவதாக சென்னை சர்வதேச விமான நிலைய சுங்கத்துறை முதன்மை ஆணையர் வெளியிட்டுள்ள செய்திக் குறிப்பி்ல் தெரிவிக்கப்பட்டுள்ளது.
புதிய மற்றும் புதுப்பிக்கத்தக்க எரிசக்தி அமைச்சகம்
சர்வதேச சூரிய மின்சக்தி கூட்டணியால் உலகம் முழுவதும் 800 மில்லியன் மக்களுக்கு மின்சாரம் கிடைக்கச் செய்ய முடியும்: திரு ஆர்.கே.சிங்
உலகம் முழுவதும், மின்சார அணுகல் குறைவாக உள்ள, 800 மில்லியன் மக்களுக்கு, சர்வதேச சூரிய மின்சக்தி கூட்டணி அமைப்பால் மின்சாரம் கிடைக்கச் செய்ய முடியும் என்று மத்திய மின்சக்தி, புதிய மற்றும் புதுப்பிக்கத்தக்க எரிசக்தி அமைச்சர் திரு ஆர்.கே.சிங் கூறியுள்ளார்.
சர்வதேச சூரியசக்தி கூட்டணியின், நான்காவது பொதுக் கூட்டத்தை மத்திய அமைச்சரும், சர்வதேச சூரியமின்சக்திக் கூட்டணியின் தலைவருமான திரு.ஆர்.கே.சிங் தொடங்கி வைத்தார். இதில் 106 நாடுகள் பங்கேற்றன. அனைத்து உறுப்பு நாடுகளையும் திரு.ஆர்.கே.சிங் வரவேற்றார். இந்நிகழ்ச்சியில் அவர் பேசியதாவது:
புதுப்பிக்கத்தக்க எரிசக்தியை பின்பற்றும் முறை கடந்த தசாப்தத்தின் தொடக்கத்திலிருந்து வேகம் பெற்றுள்ளது. நிலையான எரிசக்திக்கான உலகளாவிய அணுகலை அடைய சூரிய மின்சக்திதான் சாத்தியமான வாய்ப்பு. நமது எரிசக்தித் துறைகளை நிலக்கரி அற்றதாக வேகமாக மாற்றுவதற்கு சூரியமின்சக்திதான் சாத்தியமான வாய்ப்பு.
சூரிய மின்சக்தித் துறையில் இந்தியா கடந்த சில ஆண்டுகளாக வேகமான முன்னேற்றத்தை அடைந்துள்ளது. 2030ம் ஆண்டுக்குள் 450 ஜிகா வாட் புதுப்பிக்கத்தக்க எரிசக்தி இலக்கை அடைய இந்தியா இலக்கு நிர்ணயித்துள்ளது. நம்மிடம் 154 ஜிகா வாட் படிமம் அல்லா மின் உற்பத்தி திறன் உள்ளது. மேலும் 67 ஜிகா வாட் மின் உற்பத்திக்கான கட்டுமானம் நடந்துவருகிறது.
மின்சாரப் பற்றாக்குறைப் பிரச்சினையைத் தீர்ப்பது மிக முக்கியம். உலகம் முழுவதும் மின்சாரம் கிடைப்பது குறைவாக உள்ள 800 மில்லியன் மக்களுக்கு, சர்வதேச சூரிய சக்திக் கூட்டணியால் மின்சாரம் கிடைக்கச் செய்ய முடியும். அனைவருக்குமான எரிசக்தி அணுகலை வழங்குவதில் சர்வதேச சூரிய சக்திக் கூட்டணி முக்கிய பங்காற்ற முடியும்.
சூரியமின்சக்தி மற்றும் புதுப்பிக்கத்தக்க மின்சக்தி பயன்படுத்தும் அனைவருக்கும், சர்வதேச சூரிய மின்சக்திக் கூட்டணி அமைப்பு, மின்சாரம் கிடைக்கச் செய்ய உலக நாடுகள் இணைந்து பணியாற்ற வேண்டும். இவ்வாறு மத்திய அமைச்சர் திரு.ஆர்.கே. சிங் கூறினார்.
பிரதமர் அலுவலகம்
மத்தியப் பிரதேச மாநிலம் போபாலில் நடைபெற்ற ஒருங்கிணைந்த தளபதிகள் மாநாட்டில் பிரதமர் பங்கேற்பு
மத்தியப் பிரதேச மாநிலம் போபாலில் இன்று நடைபெற்ற ஒருங்கிணைந்த தளபதிகள் மாநாட்டில் பிரதமர் திரு நரேந்திர மோடி பங்கேற்றார்.
பாதுகாப்புப் படைத் தளபதிகளின் மூன்று நாள் மாநாட்டின் போது, தேசிய பாதுகாப்பு தொடர்பான பல்வேறு பிரச்சினைகள் குறித்து விவாதங்கள் நடத்தப்பட்டன, இதில் ஆயுதப்படைகள் இணைந்து செயல்படுதல் முக்கியமானதாகும். தற்சார்பை அடைவதற்காக ஆயுதப் படைகளின் தயார் நிலை, பாதுகாப்பு சூழல் அமைப்பில் முன்னேற்றம் ஆகியவையும் ஆய்வு செய்யப்பட்டது.
இந்த மாநாட்டில் முப்படைகளின் தளபதிகள் மற்றும் பாதுகாப்பு அமைச்சகத்தின் மூத்த அதிகாரிகள் கலந்து கொண்டனர். கலந்துரையாடலில் ராணுவம், கடற்படை மற்றும் விமானப்படையைச் சேர்ந்த வீரர்கள், மாலுமிகள் பங்கேற்றனர்.
பிரதமர் வெளியிட்டுள்ள ட்விட்டர் பதிவு வருமாறு ;
‘’இன்று போபாலில், ஒருங்கிணைந்த தளபதிகள் மாநாட்டில் பங்கேற்றேன். இந்தியாவின் பாதுகாப்பை மேம்படுத்துவதற்கான வழிகள் குறித்து நாங்கள் விரிவான விவாதங்களை நடத்தினோம்’’.
அறிவியல் மற்றும் தொழில்நுட்பத்துறை
சமூக விதை வங்கி முன்முயற்சி தமிழ்நாட்டில் பாரம்பரிய நெல் வகைகளை கண்டுபிடித்து மீட்டெடுக்கிறது
தமிழ்நாட்டின் சுமார் 20 பாரம்பரிய நெல் ரகங்கள் கண்டறியப்பட்டு, சேகரிக்கப்பட்டு, மீட்டெடுக்கப்பட்டுள்ளதால், குறைந்தது 10 சமுதாய விதை வங்கிகள் மூலம் மாநிலத்தில் 500க்கும் மேற்பட்ட விவசாயிகள் பயனடைகின்றனர்.
தமிழ்நாட்டின் பெரும்பான்மையான சிறு மற்றும் நடுத்தர விவசாயிகள், ஒரு காலத்தில் பாரம்பரியமாக விளைவித்து வந்த தங்கள் பாரம்பரிய விதைகளை கலப்பினங்களின் ஒற்றைப்பயிர் சாகுபடியால் இழந்துள்ளனர். இந்த வகைகள் அவற்றின் தனித்துவமான ஊட்டச்சத்து, மருத்துவம் மற்றும் சூழலியல் குணங்கள் மற்றும் எல்லாவற்றிற்கும் மேலாக, அவற்றின் காலநிலை மீள்தன்மை ஆகியவற்றிற்காக அடையாளம் காணப்பட்டுள்ளன.
அரியலூர், செங்கல்பட்டு, கோயம்புத்தூர், தருமபுரி, திண்டுக்கல், ஈரோடு, காஞ்சிபுரம், கரூர், மதுரை, மயிலாதுரை, நாகப்பட்டினம், புதுக்கோட்டை, ராமநாதபுரம், ராணிப்பேட்டை, சேலம், சிவகங்கை, தென்காசி, தஞ்சாவூர், தூத்துக்குடி, திருவண்ணாமலை, திருவாரூர், திருச்சிராப்பள்ளி, விழுப்புரம், விருதுநகர் ஆகிய 24 மாவட்டங்களில் உள்ள உள்ளூர் தன்னார்வ தொண்டு நிறுவனங்களின் உதவியுடன் இருப்பிட அடிப்படையில் விருப்பமுள்ள விவசாயிகளைக் கண்டறிந்து இந்த சமூக விதை வங்கிகள் ஊக்குவிக்கப்பட்டுள்ளன.
ஒரு முன்னணி விவசாயி தனது பண்ணையில் ஒன்று முதல் பல பாரம்பரிய ரகங்களை பயிரிடுகிறார், அதில் ஒரு பகுதியை அறுவடை செய்யும்போது, அண்டை வட்டாரங்கள் மற்றும் மாவட்டங்களில் உள்ள ஆர்வமுள்ள மற்ற விவசாயிகளுக்கு பணம் செலுத்தியோ அல்லது கொடுக்காமலோ விநியோகிக்கப்படுகிறது. இது தன்னார்வ பங்கேற்புடன் கூடிய முறைசாரா அமைப்பாகும். விதை வங்கி மூலதனம் பாரம்பரிய நெல் சமுதாய விதை வங்கிகளை வலுப்படுத்த ஒவ்வொரு பயனாளிக்கும் ரூ.2000 வழங்கப்பட்டது.
அறிவியல் மற்றும் தொழில்நுட்பத் துறையின் அறிவியல் மற்றும் பாரம்பரிய ஆராய்ச்சி முன்முயற்சி திட்டத்தின் ஆதரவுடன் பல்கலைக்கழகமாக கருதப்படும் சாஸ்த்ராவின் முயற்சி பாரம்பரிய அரிசி வகைகளுக்கு புத்துயிர் அளித்து, பாதுகாத்து, வகைப்படுத்துகிறது.
இந்த வங்கிகளின் செயல்பாட்டுக் கொள்கைகளில் இன-சுற்றுச்சூழல் அறிவின் நினைவக வங்கியியல், மருத்துவ அறிவை மேம்படுத்துதல் மற்றும் தொடர்புடைய கலாச்சார நம்பிக்கை மற்றும் அவற்றின் பாதுகாப்பு ஆகியவற்றின் மூலம் சிறப்பு வேளாண் குணங்கள் ஆகியவை அடங்கும். விதை பரிமாற்றத்தை ஊக்குவிக்க பிராந்திய திருவிழாக்கள் உதவுகின்றன. உதாரணமாக, திருவாரூரில் உள்ள CREATE என்ற தன்னார்வ தொண்டு நிறுவனத்துடன் இணைந்து ஏற்பாடு செய்த நெல் விதை பரிமாற்றத் திருவிழா – ‘நெல் திருவிழா’ பாரம்பரிய நெல் விதை ரகங்களான கருப்பு கவுனி, தூய மல்லி, மாப்பிள்ளை சம்பா, கருங்குருவை மற்றும் பலவற்றை விநியோகிக்க உதவியது.
மேலும் விவரங்களுக்கு இந்த ஆங்கில செய்திக்குறிப்பை காணவும் https://pib.gov.in/PressReleasePage.aspx?PRID=1861762
அணுசக்தி அமைச்சகம்
இந்திய அணுசக்திக்கழகம் இதுவரை அதன் பெரு நிறுவனங்களின் சமூகப் பொறுப்புணர்வுத் திட்டங்களுக்காக சுமார் ரூ. 663 கோடி செலவிட்டுள்ளது என்றும் இதில் சுமார் 70% அணு மின் நிலையங்களைச் சுற்றியுள்ள கிராமங்களில் உள்கட்டமைப்பு வசதிகளை மேம்படுத்துவதற்காக செலவிடப்பட்டுள்ளது என்றும் மத்திய அமைச்சர் டாக்டர் ஜிதேந்திர சிங் கூறியுள்ளார்
கூடங்குளம் பகுதியின் சுற்றுவட்டாரப் பகுதிகளுக்கான சிறப்பு சுற்றுப்புற மேம்பாட்டுத் திட்டம்  ரூ. 500 கோடியில் அமலாக்கப்பட்டுள்ளது. உள்கட்டமைப்பு மேம்பாட்டிற்கு ரூ. 200 கோடி மற்றும் வீடுகள் கட்ட ரூ. 300 கோடி செலவிடப்பட்டுள்ளது என்று மத்திய அறிவியல் மற்றும் தொழில்நுட்பத் துறை இணை அமைச்சர் , புவி அறிவியல் துறை இணை அமைச்சர் , பிரதமர் அலுவலகம், பணியாளர் நலன், பொதுமக்கள் குறைதீர்ப்பு, ஓய்வூதியங்கள், அணுசக்தி மற்றும் விண்வெளித் துறை இணை அமைச்சர் டாக்டர் ஜிதேந்திர சிங் தெரிவித்துள்ளார்.
மாநிலங்களவையில் எழுத்து மூலம் அளித்த பதிலில், இந்திய அணுசக்தி கழகம் இதுவரை அதன் பெரு நிறுவனங்களின் சமூகப் பொறுப்புணர்வுத் திட்டங்களுக்காக சுமார் ரூ. 663 கோடி செலவிட்டுள்ளது என்றும் இதில் சுமார் 70% , அணு மின் நிலையங்களைச் சுற்றியுள்ள கிராமங்களில் உள்கட்டமைப்பு வசதிகளை மேம்படுத்துவதற்காக செலவிடப்பட்டுள்ளது என்றும் அவர் கூறினார்.
சுரங்கங்கள் அமைச்சகம்
கனிமங்களுக்கான உரிமைத் தொகை
நாடாளுமன்றத்தின் மாநிலங்களவையில் எழுத்துப்பூர்வமாக பதிலளித்த கனிமங்கள், நிலக்கரி மற்றும் நாடாளுமன்ற விவகாரங்கள் அமைச்சர் திரு பிரகலாத் ஜோஷி கீழ்காணும் விவரங்களை அளித்தார்.
சுரங்கங்கள் மற்றும் கனிமங்கள் (மேம்பாட்டு மற்றும் ஒழுங்குமுறை சட்டம், 1957-ன் விதிகளின் படி கனிமங்களுக்கான உரிமைத் தொகை அவ்வப்போது மாற்றியமைக்கப்படுகிறது.
கனிமங்களுக்கான உரிமைத் தொகையை மாற்றியமைப்பது குறித்தும், கனிமங்களுக்கான ‘டெட்’ வாடகை  குறித்தும் ஆய்வு செய்வதற்காக, ஆய்வு குழு ஒன்று 2018 பிப்ரவரி 9 அன்று அமைக்கப்பட்டது.
கனிம வளம் மிக்க மாநிலங்களின் பிரதிநிதிகள் மற்றும் கனிம தொழில்கள், சங்கங்கள் மற்றும் கூட்டமைப்புகளின் பிரதிநிதிகள் இதில் உறுப்பினர்களாக சேர்க்கப்பட்டனர். 2019 ஜூலை 25 அன்று தனது இறுதி பரிந்துரையை குழு சமர்ப்பித்தது.
இதற்கிடையே, 2021 ஜனவரி 13 அன்று சட்டப்பூர்வ கட்டணங்கள் மற்றும் எதிர்கால ஏலங்களுக்கான தேசிய கனிம குறியீட்டை உருவாக்கும் கனிம அமைச்சகத்தின் முன்மொழிதலுக்கு மத்திய அமைச்சரவை ஒப்புதல் அளித்தது. இதைத் தொடர்ந்து, தனிப்பட்ட கனிமங்களுக்கான தேசிய கனிம குறியீட்டை உருவாக்குவதற்கான குழு ஒன்றை 2021 ஏப்ரல் 6-ம் தேதியிட்ட உத்தரவு மூலம் அமைச்சகம் அமைத்தது.
மேலும் விவரங்களுக்கு, இந்த ஆங்கில செய்திக் குறிப்பைப் பார்க்கவும்: https://pib.gov.in/PressReleasePage.aspx?PRID=1739025
-----
(Visitor Counter : 135
சுற்றுச்சூழல் மற்றும் வனத்துறை அமைச்சகம்
வளர்ச்சிக்கும், மாசு இல்லாத சுற்றுச்சூழலுக்கும் இடையே சமநிலையை ஏற்படுத்த வேண்டும்: மத்திய அமைச்சர் பூபேந்தர் யாதவ்
மத்திய சுற்றுச்சூழல் வனம் மற்றும் காலநிலை மாற்றத்துக்கான அமைச்சர் திரு. பூபேந்தர் யாதவ், இன்று மொஹாலியில் உள்ள சண்டிகர் பல்கலைக்கழகத்தில் நடைபெற்ற சுற்றுச்சூழல் பன்முகத்தன்மை மற்றும் சுற்றுச்சூழல் நீதித்துறை: தேசிய மற்றும் சர்வதேச கண்ணோட்டம் பற்றிய மாநாட்டில் உரையாற்றினார்.
சுற்றுச்சூழல் பன்முகத்தன்மை என்பது சுற்றுச்சூழல் நிலைமைகளில் உள்ள வேறுபாடுகளுடன் தொடர்புடைய பகுதிகளுக்கு இடையிலான உயிரினங்களின் கலவையின் கருத்தாகும் என்று அமைச்சர் கூறினார்.
1992 ரியோ பிரகடனத்தின் கீழ் நமது உறுதிப்பாட்டிற்கு இணங்க, இந்தியா ஒரு வலுவான சுற்றுச்சூழல் தாக்க மதிப்பீட்டு செயல்முறையைக் கொண்டுள்ளது என்று திரு. யாதவ் குறிப்பிட்டார் . உயிரியல் பன்முகத்தன்மை தொடர்பான மாநாட்டை எழுத்திலும் உணர்விலும் செயல்படுத்தும் உலகின் சில நாடுகளில் இன்று நாம் இருக்கிறோம் என்று அமைச்சர் கூறினார்.
இந்தியாவின் தனிநபர் கார்பன் வெளியேற்றம் உலகிலேயே மிகக் குறைவாக உள்ளது  எனவே மேற்கத்திய தொழில்மயமான நாடுகள் காலநிலை மாற்றத்தை எதிர்த்துப் போராடுவதற்கான நிதிச் சுமையின் பெரும்பகுதியைச் சுமக்க வேண்டும் என்றார்.
நமது பிரதமர் நரேந்திர மோடித் தலைமையின் கீழ் பாரிஸில், இந்தியா நிலையான வாழ்க்கை முறைகள் மற்றும் காலநிலை நீதிக்கான கருத்தை வழங்கியது, இவை இரண்டும் பாரிஸ் ஒப்பந்தத்தின் முன்னுரையில் இடம் பெற்றுள்ளன என்றும் அவர் கூறினார்.
உலகிலேயே அதிக எண்ணிக்கையிலான காடுகளை சார்ந்து வாழும் சமூகங்களை இந்தியா கொண்டுள்ளது என்றும் அவர் குறிப்பிட்டார்.
2018 ஆம் ஆண்டில், 'பிளாஸ்டிக் மாசுபாட்டை முறியடித்தல்' என்ற கருப்பொருளில் உலக சுற்றுச்சூழல் தினத்தை இந்தியா நடத்தியது. பிரதமர் திரு நரேந்திர மோடி அவர்கள், ஒருமுறை பயன்படுத்தும் பிளாஸ்டிக்கை ஒழிப்பதற்கான உலகளாவிய அழைப்பை விடுத்தார். இந்தியாவின் இந்த அழைப்பு உலகெங்கிலும் உள்ள பிளாஸ்டிக் மாசுபாட்டின் மீது குறிப்பிடத்தக்க நடவடிக்கைக்கு வழிவகுத்தது என்றும் அமைச்சர் கூறினார்.
மேலும், இந்த ஆங்கில செய்தி குறிப்பை காணவும்: https://pib.gov.in/PressReleseDetail.aspx?PRID=1823661